Basi

Basi adolah unsua kimia basimbol Fe jo banomor atom 26. Basi banyak dipakai pado kasaharian, mulai dari mineral dalam badan, alaik-alaik di rumah, industri, transportasi sampai ka parakoan bangunan. Isotop basi nan paliang banyak jo stabil adolah Basi-56, salain itu ado pulo isotop-isotop stabil lainnyo bantuak Basi-54, Basi-57, jo Basi-58.

Basi dalam Kasaharian

Alaik makan jo masak

Sanduak, garapu, pisau, jo alaik-alaik dapua lainnyo banyak dibuek dek bahan dasa baja antikarek. Pambuekan alaik-alaik dapua dari basi iko bamulo dari zaman basi sakita 2300 tahun nan lalu.

Pandai Basi

Proses pambuatan kerajian pandai basi dilakukan masyarakaik sacaro tradisional, nan partamo mamiliah bahan baku basi dan manantuan alaik nan akan dibuek. Salanjuiknyo mamanggang batu baro ditungku pambakaran, satalah batu baro dipanggang, salanjuiknyo manapo basi. Manapo ko adolah proses mambantuak basi manjadi barang yang diinginkan dengan manggunoan basi tapo atau martil. Manapo dikarajoan pado saat basi sadang angek-angeknyo bawarna merah tarang, siap manapo dikarajoan pengrajin manyapuah basi. Manyapuah adolah proses pamadekan atau pambarian efek kareh pado material basi, sahinggo pado saat panggunoanyo basi dapek tahan lamo dan indak mudah patah, manyapuah dikarajoan jo caro mamanggang ulang basi yang alah ditapo, salanjuiknyo basi nan alah angek tadi, dimasuakan ka dalam aia dingin/oli, pandinginan ikolah nan mambuek basi labiah kareh. Langkah proses salanjuiknyo manggarinda, manggarinda batujuan untuak mampaaluih bahagian-bahagian yang kasa pado basi yang alah dibantuak tadi, atau marapian bahagian yang kurang barasiah pado basi. Tahap panyalasaian iyolah maasah, maasah adolah proses panajaman.

Sanjato

Kurambiak adolah salah satu sanjato nan babahan dasa basi. Biasonyo kurambiak dibuek dek pandai basi dari basi tuo nan dilabua lai, lalu batampoan sampai manajam jo malangkuang. Kurambiak babantuak pisau ketek malangkuang, panjang sakita 13–18 cm, dan pado pado gagangnyo ado lubang untuak talunjuak mangganggam. Kurambiak dirancang malangkuang sarupo kuku arimau, kok manganai lawan dapek mambuek luko sayatan fatal dek urek atau usuih ka putuih tacabiak.

Caliak